Interpopola kompreniĝo

Sub interpopola kompreniĝo (kultura diplomatio, eksterlandaj kulturaj rilatoj aŭ ekstera kultura politiko) oni komprenas intense efikantan konversacion inter diversaj popolgrupoj, kulturrondoj aŭ aliaj kompareblaj grandaj grupoj sur ĉiuj kampoj. La celo estas, ke pro la kompreniĝo, renkonto kaj interkultura lernado reduktiĝu la negativaj antaŭjuĝoj kaj limoj inter diversaj grupoj kaj tio ebligu kulturan kaj sciencan interŝanĝon. Tiun ĉi celon alstrebas privataj personoj, asocioj (UEA), ŝtataj kaj internaciaj institucioj (UNESKO).

Ĉar Esperanto estas lingvo artefarite komponita el vortotrezoro de diversaj devenoj kaj per konstruo kiu ne favoras iun ajn lingvon de iu ajn popolo, oni povas konsideri ke, ekde sia kreado, ĝi klopodas kontribui al la Interpopola Kompreniĝo.

 Unua eŭropa urbo de la interpopola kompreniĝo 
Klostronovburgo, (germane Klosterneuburg) urbokomunumo en Malsupra Aŭstrio, ricevis de la Internacia Societo por Interpopola Kompreniĝo la 21-an de oktobro 1989, kiel unua urbo de Eŭropo, la titolon Urbo de la interpopola kompreniĝo.

Post la distingo de la titolo fondiĝis en Klostronovburgo, en la jaro 1990, la Aŭstria Societo por Interpopola Kompreniĝo.

Eksterordinara aranĝo okazis la 18-an de januaro 2011 en kiu parolis pri la temo "interpopola kompreniĝo en Aŭstrio" la 4 ambasadoroj:

s-ro Hans-Henning Blomeyer-Bartenstein, Germanio, s-ro Alejandro Diaz y Perez Duarte, Meksiko, s-ro d-ro Jan Koukal, Ĉeĥio, (eksurbestro de Prago) kaj sinjoro SHI Mingde, Ĉinio.

Ambasadoro Jan Koukal menciis ke Esperanto estas ankaŭ rimedo por la interpopola kompreniĝo. La diskuton gvidis la prezidanto de la societo s-ro d-ro Josef Höchtl.

 Institucioj 
 Brazila Kultura Centro, Brazilo
 Institut Ramon Llull, Katalunio
 Konfucea Instituto, Ĉina Popola Respubliko
 Instituto Caro kaj Cuervo, Kolombio
 Ĉeĥaj Centroj, Ĉeĥio

 Dana Kultura Instituto, Danio (1940–)
 Eŭropa Unio Naciaj Institutoj por Kulturo, Eŭropa Unio
 Alliance Française, Francio
 Institut français, Francio
 Finnaj Kulturaj kaj Akademiaj Institutoj, Finnlando
 Goethe-Institut, Germanio
 Centro por la Greka Lingvo, Grekio
 Helena Fondaĵo por Kulturo, Grekio
 Instituto Balassi, Hungario (1927–)
 Hinda Konsilio por Kulturaj Rilatoj, Barato
 Kulturo Irlando, Irlando
 Istituto Italiano di Cultura, Italio
 Societo Dante Alighieri, Italio
 EMMA por Paco, Italio
 Juda Agentejo por Israelo, Israelo
 Japana Fondumo, Japanio
 Korea Amikeca Asocio, Nord-Koreio
 Sentro Rizal, Filipinoj
 Instituto Adam Mickiewicz, Pollando
 Pola Instituto, Pollando
 Instituto Camões, Portugalio
 Rumana Kultura Instituto, Rumanio
 Russkij Mir (fondaĵo), Rusio
 Korea Kultura Centro, Sud-Koreio
 Korea Fondaĵo, Sud-Koreio
 Instituto Cervantes, Hispanio
 Sveda Instituto, Svedio
 Ukraina Instituto, Ukrainio
 British Council, Unuiĝinta Reĝlando (1934–)
 Agentejo de Edukaj kaj Kulturaj Aferoj, Usono
 United States Information Agency, Usono (1953-99)
 Instituto Yunus Emre, Turkio

 Galerio 

 Vidu ankaŭ 
 Interkultura edukado
 Milda povo


Kategorio:Kultura antropologio
Kategorio:Etnologio
Kategorio:Sociologio